Prime Willow-JeanWILLOW-JEAN PRIME (Labour): E Te Māngai o Te Whare tēnā koe. He tino hōnore tēnei māku te tū ki te kōrero e pā ana ki tēnei pukapuka kātahi anō ka puta mai arā He Puna Hao Pātiki. He aha tēnei mea te ripanga kaute? E ai ki te ture me whakaputa tētahi rīpoata tētahi rautaki e whakamārama ana pēhea te nui o ngā rawa ngā rauemi o te Kāwanatanga o te Karauna pēhea hoki te nui o te nama o te Karauna he aha ngā nekenekehanga o ngā tau ki muri he aha te tirohanga whakamua.Ko tēnei pukapuka He Puna Hao Pātiki e mea ana i te mutunga o te marama o Pipiri i tērā tau neke atu i te $314 piriona te wāriu te nui o ngā rawa ngā rauemi o te Karauna. Tata ki te $117 piriona te nama o te Karauna. He āhua pai tēnā—he pai tēnā—ki te tirohanga. Engari he aha ngā taimahatanga? Māku e kī atu. I roto i te iwa tau kua pahure nā koutou ki tērā taha o te Whare kāhore koutou i whai whakaaro ki ngā mea tika. Kāhore koutou i hoatu i te moni ki ngā mea tika. I roto i tēnei rīpoata tēnei pukapuka ka kitea—tata ki te 20 paiheneti o ngā hōhipera he taretare he pakaru. Neke atu i te 38 o ngā kura me te 25000 o ngā whare Kāwanatanga neke atu i te 50 tau te tawhito. Tēnā pea he āwhā kei te heke nei tēnā pea he rū whenua anō engari e pai ana. Kei konei mātou i tēnei taha o te Whare ki te whakatikatika i tēnei. Kua kite i roto i te tahua Pūtea kātahi anō ka puta mai e hoatu moni ana mātou ki te hanga whare ki te whakatikatika i te hauora te mātauranga ki te āwhina i ngā rohe ki te āwhina i ngā whānau anō hoki. Engari e hiahia ana ahau ki te kōrero ki tētahi mea hou kei roto i tēnei pukapuka. Kei te wāhanga tuatoru arā ko te whakapai ake i te hono o te whakahaere ripanga kaute ki te oranga. He mea hou tēnei he mea nui tēnei. Tēnei mea te oranga—e titiro whānui ana mātou ki tēnei mea te oranga. Ehara i te oranga o te pūtea o te moni noa iho. He nui kē atu te oranga o Aotearoa-Niu Tīreni i te nui iti rānei o te pūtea o te Karauna i te nui iti rānei o ngā rawa me ngā rauemi o te Karauna i te nui iti rānei o ngā nama o te Karauna mehemea kei runga kei raro i te raina mehemea he whero he pango rānei. He aha te pai o te whakapau moni mehemea kāhore tātou e āta titiro ana āta wetewete ana āta tātari ana ki te oranga o te iwi? Mehemea e toko ake ana te oranga o te iwi? O te tangata? He tirohanga whānui ki tēnei mea te oranga. Ehara i te oranga o te moni anake engari ia ko te oranga o ngā rawa o kiko ā-tāngata ā-hapori ā-ao tūroa anō hoki. Ka noho hei tūāpapa mō te oranga. E hāngai ana tēnei ki ngā mātāpono whakarite i roto i te Anga Pourewa Oranga a ngā taumata ora arā ko te Living Standards Framework a te Kaitohutohu Kaupapa Rawa. Arā noa atu ngā āhuatanga ka kīa ko te oranga tae atu ki te whai whare te whiwhi pūtea hoki te whiwhi mahi hoki whai wāhi ā-hapori kia kaha te pārekareka o te ratonga o te taiao te mātauranga te hauora me te taituarā anō hoki. He tuatahitanga tēnei he tīmatanga pai. Kia ora.[E Te Māngai o Te Whare tēnā koe. I am honoured to stand and speak about this newly published document He Puna Hao Pātiki. What exactly is a balance sheet? The law says that a report a strategic statement is required stating the size of assets and resources of the Governmentof the Crown as well as the extent of Crown liabilities along with how we have fared in the past and projections for the future.This document He Puna Hao Pātiki shows that at the end of June last year Crown assets and resources totalled about $314 billion. Crown liabilities came to almost $117 billion. That sounds fair enough—it looks good—on the surface. But what are the challenges? Let me tell you. In the past nine years those of you who are on that side of the House you did not consider the right things. You did not resource the right areas. This report this document reveals that almost 20 percent of hospitals are dilapidated or in disrepair. More than 38 schools and 25000 Government buildings are more than 50 years old. We may well have storms ahead or another earthquake but that's all right. We on this side of the House are here to put things right. We have seen in the recently announced Budget that money has been allocated for building houses for fixing up health and education for regional development and for family assistance.But I want to talk about a new thing in this document. It is in the third section and deals with improving the alignment of the balance sheet to well-being. Now this is something new and it is a big deal. Well-being—we are looking holistically at well-being. It is not just financial well-being. It is not just about money. Well-being for Aotearoa New Zealand is not merely about the abundance or lack of Crown funds it is not just about the plenty or paucity of Crown assets and resources and it is not simply about the large or small Crown liabilities whether we are above or below the line or whether we are in the red or the black.What is the good of spending money if we don't look carefully if we don't consider thoughtfully if we don't analyse properly the well-being of people? Is there any improvement in people's well-being? This takes a broad view of well-being not just in monetary terms but in terms of practical personal social and natural well-being. These are the fundamentals of well-being. This is in line with the principles outlined in the Living Standards Framework as described by Treasury. There are plenty of other indicators of well-being including homeownership receiving an income having a job having a place in the community and enjoying the provisions of the environment education health and support.This is a first and it is a good start. Kia ora.]